



**Rutiner når barn skader seg eller blir syke på skolen/SFO**

|  |  |
| --- | --- |
| Elever kan ikke gå fra skolen, eller sendes hjem fra skolen uten at foresatte har blitt kontaktet | Skolen tar alltid kontakt med foresatte før vi sender elever hjem. Foresatte må vurdere om eleven skal hentes eller gå hjem alene |
| Blir elever syke i skole/SFO-tiden vil skolens administrasjon i samråd med ansatte og eleven vurdere om vi skal ta kontakt med foresatte | Dersom foresatte kontaktes, bestemmer de i samråd med skolen om eleven kan være på skolen eller må gå hjem/hentes |
| Dersom elever skader seg i skole/SFO-tiden vurderer skolen skaden og kontakter om nødvendig foresatte  Hvis legebesøk er nødvendig, skal en foresatt følge barnet  Ved akutt legebehov og vi ikke kan få tak i foreldre raskt, følger skolen barnet til legevakten og foresatte må komme etter så raskt som mulig. En representant fra skolen vil være tilstede, inntil foresatte kommer.  **Ved behov for akutt hjelp kontakter skolen 113** | Skolen kontakter alltid foresatte dersom eleven skader seg alvorlig i skoletiden. Foresatte skal i samråd med skolen bestemme om eleven skal hentes  Ved større skader vil skolen sørge for legehjelp til eleven så raskt som mulig, og samtidig kontakte foresatte.  Skolen skriver skademelding ved alle skader som medfører eller kan medføre legebesøk/senskader.  Det er viktig at foresatte informerer skolen dersom det oppsøkes lege utenom skoletiden på grunn av en skoleskade, slik at skademelding blir skrevet |
| Ved hodeskader skal alltid foresatte kontaktes og de vurderer om eleven skal tas til lege. Skolen anbefaler at alle hodeskader sjekkes hos lege. | Skolen kontakter foresatte som i samråd med skolen vurderer om eleven skal sjekkes av lege. Foresatte må da hente eleven og følge til lege.  Skolen skriver alltid skadeskjema ved hodeskader |
| Ved tannskader skal alltid foresatte kontaktes og de vurderer om eleven skal tas til tannlege. Skolen anbefaler at alle tannskader sjekkes hos tannlege | Skolen kontakter foresatte som i samråd med skolen vurderer om eleven skal sjekkes av tannlege.  Skolen skriver alltid skadeskjema ved tannskader |

**Ulykkesforsikring for skole- og barnehagebarn**

Denne forsikringen er en ulykkesforsikring gjennom KLP forsikring som skal dekke utgifter og lignende som kan oppstå ved et ulykkestilfelle.

Forsikringen omfatter barn iblant annet private- eller kommunale grunnskoler, skolefritidsordningen (SFO), direkte reise til og fra skole og aktiviteter i regi av FAU eller SU.

Ved skade skriver skolen skademeldingsskjema. Det meldes også til NAV som en yrkesskade.

Utgifter som påløper (egenandel lege/legevakt, forbindingsmateriell etc.) på grunn av skade i skoletiden, blir refundert av Helfo mot original kvittering. Regningene må betales av foresatte og blir refundert av Helfo når skademelding er skrevet. Vi ber derfor foresatte om å ta vare på alle aktuelle kvitteringer.

Ved ekskursjoner og turer utenfor skolens område skal rutinene medbringes sammen med elevlister med foresattes telefonnummer.

Lene Hundvin

16.8.2022